1. pielikums

Projekta iesnieguma atlases nolikumam

**Projekta iesnieguma vērtēšanas kritēriju piemērošanas metodika**

|  |  |
| --- | --- |
| Programmas nosaukums | Eiropas Savienības kohēzijas politikas programma 2021.–2027.gadam |
| Prioritātes numurs un nosaukums | 4.3. Nodarbinātība un sociālā iekļaušana |
| Specifiskā atbalsta mērķa numurs un nosaukums  | 4.3.4. Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbinātību, jo īpaši attiecībā uz nelabvēlīgā situācijā esošām grupām |
| Specifiskā atbalsta mērķa pasākuma (turpmāk – SAMP) numurs un nosaukums  | 4.3.4.1. Vienlīdzīgu iespēju un nediskriminācijas veicināšana |
| Projektu iesniegumu atlases veids | Ierobežota projektu iesniegumu atlase |
| Atbildīgā iestāde | Labklājības ministrija |

***Vispārīgie nosacījumi projekta iesnieguma vērtēšanas kritēriju piemērošanai****:*

1. *Lai novērtētu atbilstību attiecīgajam vērtēšanas kritērijam, vērtētājam ir jāņem vērā gan attiecīgajās projekta iesnieguma sadaļās sniegtā informācija, gan arī visa pārējā projekta iesniegumā (iesnieguma citās sadaļās un pielikumos) pieejamā informācija.*
2. *Vērtējot projekta iesnieguma atbilstību kritērijiem, jāņem vērā tikai projekta iesniegumā (projekta iesniegumā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.*
3. *Vērtējot projekta iesniegumu, jāpievērš uzmanība projekta iesniegumā sniegtās informācijas saskaņotībai starp visām projekta iesnieguma sadaļām, kurās tā minēta. Ja informācija starp sadaļām nesakrīt ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.*
4. *Projekta iesnieguma vērtēšanā izmantojami:*
	1. *Ministru kabineta 2023. gada 13.jūlija noteikumi Nr. 417 “Eiropas Savienības kohēzijas politikas programmas 2021. - 2027.gadam 4.3.4. specifiskā atbalsta mērķa “Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbinātību, jo īpaši attiecībā uz nelabvēlīgā situācijā esošām grupām” 4.3.4.1. pasākuma “Vienlīdzīgu iespēju un nediskriminācijas veicināšana” īstenošanas noteikumi” (turpmāk - MK noteikumi par SAM īstenošanu);*
	2. *Eiropas Savienības kohēzijas politikas programma 2021.–2027. gadam;*
	3. *Eiropas Savienības kohēzijas politikas programmas 2021.–2027. gadam papildinājums;*
	4. *4.3.4. specifiskā atbalsta mērķa “Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbinātību,* *jo īpaši attiecībā uz nelabvēlīgā situācijā esošām grupām” 4.3.4.1. pasākuma “Vienlīdzīgu iespēju un nediskriminācijas veicināšana” projektu iesniegumu atlases nolikums (turpmāk – nolikums), tai skaitā projektu iesniegumu vērtēšanas kritēriji[[1]](#footnote-2) un projekta iesnieguma aizpildīšanas metodika;*
	5. *Finanšu ministrijas metodika Nr.3.1. “Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodika 2021.–2027.gadam”.*

|  |  |  |  |  |
| --- | --- | --- | --- | --- |
| **Nr.** | **Kritērijs** | **Kritērija ietekme uz lēmuma pieņemšanu (P[[2]](#footnote-3))** | **Kritērija iespējamais vērtējums** | **Piemērošanas skaidrojums** |
| **1.VIENOTIE KRITĒRIJI** |
| 1.1. | Projekta iesniegums atbilst MK noteikumos par SAM īstenošanu noteiktajām specifiskajām prasībām (apakškritērijus izvēlas atbilstoši MK noteikumos par SAM īstenošanu noteiktajam, definējot kritēriju kopu):1. Projekta iesniedzējs atbilst MK noteikumos par SAM īstenošanu noteiktajam iesniedzēju lokam;
2. Projekta īstenošanas termiņš atbilst MK noteikumos par SAM īstenošanu noteiktajam termiņam;
3. Projekta iesniegumam ir pievienoti nolikumā noteiktie papildu pievienojamie pielikumi.
 | **P** | Jā / Jā, ar nosacījumu/ Nē | Projekta iesniedzēja un projekta iesnieguma atbilstību pārbauda, pamatojoties uz projekta iesniegumā un projekta iesniegumam pievienotajos pielikumos, kas uzskaitīti nolikumā, norādīto informāciju. Projekta iesniedzēja atbilstību MK noteikumos par SAM īstenošanu noteiktajam iesniedzēju lokam pārbauda uz projekta iesnieguma iesniegšanas brīdi un precizētā projekta iesnieguma iesniegšanas brīdi.Pārliecību par projekta iesniedzēja atbilstību gūst, pārbaudot publiski uzticamās datu bāzēs un tīmekļa vietnēs pieejamo informāciju par projekta iesniedzēju, piemēram, “Lursoft” datu bāzē vai ekvivalenta/līdzvērtīga Uzņēmuma reģistra datu atkalizmantotāja datu bāzēs, Valsts ieņēmuma dienesta (turpmāk – VID) publiskajās datu bāzēs pieejamo informāciju.Ja nepieciešams, pārliecības gūšanai tiek veikta komunikācija ar citām iestādēm, institūcijām par projekta iesniegumā un projekta iesniegumam pievienotajos pielikumos, kas uzskaitītinolikumā, norādīto informāciju, piemēram, ar kredītiestādi, Finanšu un kapitāla tirgus komisijas, tiesībsargājošo institūciju u.tml. atkarībā no SAM specifikas. **Vērtējums ir “Jā”,** ja:1. projekta iesniedzējs atbilst MK noteikumos par SAM īstenošanu noteiktajam iesniedzēju lokam un attiecīgajām izvirzītajām prasībām;
2. projekta īstenošanas termiņš nepārsniedz MK noteikumos par SAM īstenošanu noteiktajam termiņam;
3. projekta iesniegumam pievienotie pielikumi atbilst MK noteikumos par SAM īstenošanu noteiktajām prasībām, tai skaitā ir pievienoti visi nolikumā uzskaitītie projekta iesniedzējam noteiktie papildu pievienojamie pielikumi.

Ja projekta iesniegums neatbilst minētajām prasībām, **vērtējums ir “Jā, ar nosacījumu”**, izvirza atbilstošus nosacījumus.**Vērtējums ir “Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.2. | Projekta iesniedzējam un projekta sadarbības partnerim, ja tāds projektā ir paredzēts, Latvijas Republikā nav Valsts ieņēmumu dienesta administrēto nodokļu parādu, tai skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 *euro* | **P** | Jā / Jā, ar nosacījumu/ Nē | Projekta iesniedzēja un sadarbības partnera, ja tāds projektā ir paredzēts, atbilstības kritērijam pārbaudi veic katram atsevišķi, balstoties uz VID publiskojamo datu bāzes sadaļā “Nodokļu parādnieki” (turpmāk – VID parādnieku datu bāze) pieejamo aktuālo informāciju projekta iesnieguma un ja attiecināms, precizētā projekta iesnieguma iesniegšanas dienā sadarbības iestādē, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.Vērtējums tiek noteikts, balstoties uz VID parādnieku datu bāzē pieejamo informāciju par projekta iesniedzēja un tā sadarbības partnera, ja tāds projektā ir paredzēts, nodokļu nomaksas stāvokli datumā, kas ir divas darba dienas pēc projekta iesnieguma vai ja attiecināms, precizētā projekta iesnieguma iesniegšanas sadarbības iestādē. Projekta iesnieguma vērtēšanas veidlapā norāda pārbaudes datumu un konstatēto situāciju.Vērtējums ir **“Jā”,** ja balstoties uz VID parādnieku datu bāzē pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam un sadarbības partnerim, ja tāds projektā ir paredzēts, nav VID administrēto nodokļu parādu, tai skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 *euro*.Vērtējums ir **“Jā ar nosacījumu”,** ja:* + - 1. saskaņā ar VID  parādnieku datu bāzē pieejamo informāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*;
			2. saskaņā ar VID parādnieku datu bāzē pieejamo informāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, nav nodokļu parādu, kas kopsummā katram atsevišķi pārsniedz 150 *euro*, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.

Ja projektā ir paredzēts sadarbības partneris, vērtējumu “Jā, ar nosacījumu” un “Nē” piešķir neatkarīgi no tā, vai vērtējumam raksturīgās pazīmes konstatējamas attiecībā gan uz projekta iesniedzēju, gan sadarbības partneri, vai tikai vienu no tiem.Konstatējot minētos faktus, izvirza nosacījumus:1. veikt visu nodokļu parādu nomaksu, nodrošinot, ka ne projekta iesniedzējam, ne sadarbības partnerim, ja tāds projektā ir paredzēts, Latvijas Republikā projekta iesnieguma precizējumu iesniegšanas dienā nav nodokļu parādu, kas kopsummā katram atsevišķi pārsniedz 150 *euro;*
2. iesniegt VID visas nodokļu deklarācijas, kas bija jāiesniedz līdz pārbaudes datumam, papildu iesniedzot **sadarbības iestādē** aktualizētu izziņu par faktisko nodokļu nomaksas stāvokli pārbaudes datumā.

**Vērtējums ir** **“Nē”,** ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas sadarbības iestādē), ir konstatējams, ka projekta iesniedzējs un/vai sadarbības partneris, ja tāds projektā ir paredzēts, nav veicis nodokļu parādu nomaksu un iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*.Lai nodrošinātu minētā kritērija visaptverošu pārbaudi, projekta iesniedzēja un sadarbības partnera, ja tāds projektā ir paredzēts, atbilstību šajā kritērijā noteiktajam pārbauda atkārtoti, ja projekta iesniegums apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi. Ja sadarbības iestāde atkārtotas pārbaudes rezultātā konstatē nodokļu parādu, sadarbības iestāde pieņem lēmumu par projekta iesnieguma noraidīšanu, to pamatojot ar neatbilstību šim kritērijam, pat gadījumā, ja sākotnējā novērtēšanā projekta iesniegums šajā kritērijā novērtēts ar “Jā”.  |
| 1.3. | Projekta iesniegumā paredzētais ES fonda finansējuma apmērs un intensitāte atbilst MK noteikumos par SAM īstenošanu noteiktajam ES fonda finansējuma apmēram un intensitātei, iekļautās kopējās attiecināmās izmaksas un izmaksu pozīcijas atbilst MK noteikumos par SAM īstenošanu noteiktajam, tai skaitā nepārsniedz noteikto izmaksu pozīciju apjomus un1. ir saistītas ar projekta īstenošanu,
2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai) un izvērtēta to lietderība,
3. nodrošina projektā izvirzītā mērķa un rādītāju sasniegšanu.
 | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā un projekta iesniegumam pievienotajos pielikumos, kas uzskaitīti nolikumā, norādītais ES fonda[[3]](#footnote-4) finansējums un tā atbalsta intensitāte atbilst MK noteikumos par SAM īstenošanu noteiktajam ES fonda finansējuma apjomam un atbalsta intensitātei, un projekta iesniegumā plānotās izmaksas atbilst MK noteikumos par SAM īstenošanu noteiktajām izmaksu pozīcijām un nepārsniedz to noteiktos apjomus (ja attiecināms), tai skaitā: 1. izmaksas ir nepieciešamas projekta plānoto darbību īstenošanai (tai skaitā mērķa grupas vajadzību nodrošināšanai (ja attiecināms), projekta iesniegumā definēto problēmu risināšanai);
2. projekta iesniegumā ir sniegts plānoto izmaksu lietderīguma pamatojums un izmaksu apmēra pamatojums – t.i., projekta iesniegumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti[[4]](#footnote-5), noslēgtiem nodomu protokoliem vai līgumiem (ja attiecināms), u.c. informāciju);
3. izmaksas nodrošina projektā izvirzītā mērķa un rādītāju sasniegšanu.

Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.**Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.4. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā: 1. ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski;
2. sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību;
3. katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema);
4. katram riskam ir norādīti plānotie un ieviešanas procesā esošie riska novēršanas/mazināšanas pasākumi, tai skaitā, raksturojot to īstenošanas biežumu un norādot par risku novēršanas/ mazināšanas pasākumu īstenošanu atbildīgās personas.

Ja projekta iesniegums neatbilst minētajām prasībām, **vērtējums ir “Jā, ar nosacījumu”**, izvirza atbilstošus nosacījumus. **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.5. | Projekta iesniegumā ir ietverta informācija, kas apliecina dubultā finansējuma neesamību un plānoto demarkāciju un/ vai sinerģiju ar projekta iesniedzēja īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem | **P** | Jā / Jā, ar nosacījumu/ Nē | **Vērtējums ir “Jā”**, ja:1. projekta iesniegumā ir ietverta informācija par projekta iesniedzēja īstenotajiem (jau pabeigtajiem) vai īstenošanā esošiem projektiem, ar kuriem konstatējama projekta iesniegumā plānoto darbību un izmaksu demarkācija, ieguldījumu sinerģija;
2. projekta iesniegumā apliecināts, ka projektā plānotie ieguldījumi par tām pašām izmaksām vienlaikus netiks finansēti ar cita projekta ietvaros piesaistītu līdzfinansējumu, novēršot dubultā finansējuma risku.

Ja projekta iesniegums neatbilst minētajām prasībām, **vērtējums ir** **“Jā, ar nosacījumu”**, izvirza atbilstošus nosacījumus.**Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.6. | Projekta iesniegumā plānotie publicitātes un informācijas izplatīšanas pasākumi atbilst Kopīgo noteikumu regulas[[5]](#footnote-6) 47. un 50.pantā, normatīvajā aktā, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā paredzēts: 1. projekta iesniedzēja oficiālajā tīmekļa vietnē, ja šāda vietne ir, un sociālo mediju vietnēs plānots *publicēt īsu un ar atbalsta apjomu samērīgu aprakstu par projektu*, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu;
2. *ar projekta īstenošanu saistītajos dokumentos un komunikācijas materiālos*, ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais atbalsts;
3. *projektiem, kas saņem atbalstu no Eiropas Reģionālās attīstības fonda un Kohēzijas fonda un kuru kopējās izmaksas pārsniedz 500 000 EUR vai projektiem, kas saņem atbalstu no Eiropas Sociālā fonda plus un Taisnīgas pārkārtošanās fonda, kuru kopējās izmaksas pārsniedz 100 000 EUR*, tiklīdz sākas projektu darbību faktiskā īstenošana, kas ietver materiālas investīcijas, vai tiklīdz tiek uzstādīts iegādātais aprīkojums, tiks uzstādītas sabiedrībai skaidri redzamas *ilgtspējīgas plāksnes vai informācijas stendi*, kuros ir attēlota Eiropas Savienības emblēma[[6]](#footnote-7), attiecībā uz projektā plānotajām darbībām un aktivitātēm;
4. *projektiem, uz kuriem neattiecas šī kritērija skaidrojuma 3. punkts*, sabiedrībai skaidri redzamā vietā plānots uzstādīt *vismaz vienu ilgtspējīgu plakātu,* kura minimālais izmērs ir A3, *vai līdzvērtīgu elektronisku paziņojumu,* kurā izklāstīta informācija par projektu un uzsvērts no Eiropas Savienības fondiem saņemtais atbalsts.

Ja projekta iesniegums neatbilst minētajām prasībām, vērtējums ir **“Jā, ar nosacījumu”,** izvirza atbilstošus nosacījumus. **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.7. | Projekta iesniedzējam un projekta sadarbības partnerim (ja attiecināms) ir pietiekama īstenošanas un finanšu kapacitāte projekta īstenošanai.  | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniedzējam ir pietiekama projekta īstenošanas un finanšu kapacitāte.Projekta vadības un īstenošanas kapacitāte ir pietiekama, ja:1. projekta iesniegumā ir aprakstīts projekta vadības un īstenošanas process, tā organizēšana, t.sk. sadarbības mehānisms ar sadarbības partneri;
2. norādīti projekta vadības un īstenošanas procesa nodrošināšanai nepieciešamie atbildīgie speciālisti (t.sk sadarbības partnerim) – to pieejamība vai plānotā iesaistīšana projekta īstenošanas laikā, t.sk. piesaistes veids, tiem plānotā nepieciešamā kvalifikācija, pieredze un kompetence (atbildības sfēras un būtiskākie pienākumi), kā arī noslodze projektā;
3. ir aprakstīts arī projekta vadībai un īstenošanai (t.sk. sadarbības partnerim) nepieciešamais un pieejamais materiāltehniskais nodrošinājums. Detalizētu informāciju par nepieciešamo materiāltehnisko līdzekļu veidiem un skaitu, norādot, kas ir projekta iesniedzēja un sadarbības partnera rīcībā un ko plānots iegādāties vai nomāt projekta ietvaros, kā arī precīzu materiāltehniskā nodrošinājuma piesaistes veidu sniedz un vērtē, ja projekta iesnieguma attiecināmajās izmaksās ir paredzēta darbavietas aprīkojuma iegāde.

Finanšu kapacitāti uzskata par pietiekamu, ja projekta iesniegumā ir norādīts, ka projekta izdevumus pirms un pēc projekta iesnieguma apstiprināšanas sadarbības iestādē, normatīvajos aktos par kārtību, kādā veic gadskārtējā valsts budžeta likumā noteiktās apropriācijas izmaiņas, noteiktajā kārtībā nodrošina no budžeta resora „74. Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Ja projekta iesniegums neatbilst minētajām prasībām, vērtējums ir “**Jā, ar nosacījumu**” un izvirza atbilstošus nosacījumus projekta iesnieguma precizēšanai. **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.8. | Projekta mērķis atbilst MK noteikumos par SAM īstenošanu noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi. | **P** | Jā / Jā, ar nosacījumu/ Nē | Vērtējums ir “Jā”, ja projekta iesniegumā:1. projekta mērķis atbilst MK noteikumos par SAM īstenošanu noteiktajam mērķim – veicināt vienlīdzīgas iespējas un nediskrimināciju, īstenojot informatīvus, izglītojošus un metodiskā atbalsta pasākumus politikas plānotājiem un īstenotājiem un darba devējiem;
2. minētā informācija liecina, ka uzraudzības rādītāji ir definēti un atbilst MK noteikumos noteiktajām uzraudzības rādītāju definīcijām, proti:
	1. **programmas iznākuma rādītājs** – nacionāla, reģionāla vai vietēja mēroga valsts administrācijas vai sabiedrisko pakalpojumu iestāžu un pakalpojumu skaits, kas saņēmušas atbalstu – 211;

Tiek paredzēts, ka projekta ietvaros 211 (līdz 2029.gada 31.decembrim, 35 – līdz 2024.gada 31.decembrim) politikas plānošanā, īstenošanā un novērtēšanā iesaistītās valsts un pašvaldību iestādēs un to kapitālsabiedrībās nodarbinātajiem darbiniekiem tiks nodrošināta iespēja piedalīties mācībās par vienlīdzīgu iespēju un nediskriminācijas principu integrēšanu politikas plānošanas, īstenošanas un novērtēšanas procesos;2.2. **programmas iznākuma rādītājs** – biedrības un nodibinājumi, mikrouzņēmumi, mazie vai vidējie uzņēmumi, kas saņēmuši atbalstu – 500;Tiek paredzēts, ka projekta ietvaros 500 (līdz 2029.gada 31.decembrim, 83 – līdz 2024.gada 31.decembrim) biedrībās, nodibinājumos, mikrouzņēmumos, mazos vai vidējos uzņēmumos nodarbinātajiem darbiniekiem tiks nodrošināta iespēja piedalīties mācībās par iekļaujošas darba vides un diskriminācijas novēršanas jautājumiem;2.3. **programmas rezultāta rādītājs** – personas, kuras pilnveidojušas savu profesionālo kompetenci vienlīdzīgu iespēju un nediskriminācijas jomā – 2700;Tiek paredzēts, ka projekta ietvaros kopumā mācības tiks iesaistītas un savu profesionālo kompetenci pilnveidos 2700 (līdz 2029.gada 31.decembrim, 440 – līdz 2024.gada 31.decembrim) personas (t.sk., 1200 valsts un pašvaldību iestādēs un to kapitālsabiedrībās nodarbinātie un 1500 biedrībās, nodibinājumos, mikrouzņēmumos, mazos vai vidējos uzņēmumos nodarbinātie).Ja projekta iesniegums neatbilst minētajām prasībām, vērtējums ir **“Jā, ar nosacījumu”,** izvirza atbilstošus nosacījumus. **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 1.9. | Projekta iesniegumā plānotie sagaidāmie rezultāti ir skaidri definēti un izriet no plānoto darbību aprakstiem, plānotās projekta darbības: 1. atbilst MK noteikumos par SAM īstenošanu noteiktajam un paredz saikni ar attiecīgajām atbalstāmajām darbībām;
2. ir precīzi definētas un pamatotas, un tās risina projektā definētās problēmas.
 | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā:1. norādītie sagaidāmie rezultāti ir skaidri definēti un izriet no projekta iesniegumā plānotajām darbībām, to satura un apraksta, kas šīs darbības ietvaros tiks īstenots;
2. norādītajiem sagaidāmajiem rezultātiem ir noteikta skaitliskā vērtība;
3. ietvertās darbības atbilst MK noteikumos norādītajām atbalstāmajām darbībām un izmaksu pozīcijām;
4. plānotās darbības ir nepieciešamas projekta mērķa, plānoto uzraudzības rādītāju un projekta rezultātu sasniegšanai.

Ja projekta iesniegums neatbilst minētajām prasībām, vērtējums ir **“Jā, ar nosacījumu”,** izvirza atbilstošus nosacījumus. **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| **2. VIENOTIE IZVĒLES KRITĒRIJI**  |
| 2.1. | Projekta sadarbības partneris un tā plānotās darbības projekta ietvaros atbilst MK noteikumos par SAM īstenošanu noteiktajām prasībām. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā:1. norādītais sadarbības partneris atbilst MK noteikumos noteiktajam un ir sniegts pamatojums sadarbības partnera izvēlei;
2. ir aprakstīts, kuras no projektā plānotajām darbībām veiks sadarbības partneris;
3. ir norādīts finansējuma apjoms, kas projekta ietvaros tiks novirzīts sadarbības partnerim;
4. kopā ar projekta iesniegumu ir iesniegta nepieciešamā dokumentācija, kas apliecina sadarbības partnera informētību attiecībā uz interešu konflikta jautājumu regulējumu un to integrāciju iekšējās kontroles sistēmā.

Ja projekta iesniegums neatbilst minētajām prasībām, vērtējums ir **“Jā, ar nosacījumu”,** izvirza atbilstošus nosacījumus. **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 2.2. | Projekta iesniegumā norādītā mērķa grupa atbilst MK noteikumos par SAM īstenošanu noteiktajam un ir identificētas mērķa grupas vajadzības un risināmās problēmas. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā:1. norādītā mērķa grupa atbilst MK noteikumos par SAM īstenošanu noteiktajam;
2. ir aprakstīts, kā tiks gūta pārliecība par mērķa grupas atbilstību MK noteikumos par SAM īstenošanu noteiktajam;
3. ir norādītas mērķa grupas vajadzības un risināmās problēmas;
4. no ietvertās informācijas secināms, ka projektā plānotās darbības risinās identificētās mērķa grupas vajadzības un problēmas.

Ja projekta iesniegums neatbilst minētajām prasībām, vērtējums ir **“Jā, ar nosacījumu”,** izvirza atbilstošus nosacījumus. **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| **3. SPECIFISKIE ATBILSTĪBAS KRITĒRIJI** |
| 3.1. | Projekta iesniegumā ir aprakstīts, pēc kādiem kritērijiem (nosacījumiem) tiks atlasītas valsts un pašvaldību iestādes, to kapitālsabiedrības un to darbinieki dalībai mācībās par vienlīdzīgu iespēju un nediskriminācijas principu integrēšanu politikas plānošanas, īstenošanas un novērtēšanas procesos, kā arī, pēc kādiem kritērijiem (nosacījumiem) tiks atlasītas biedrības, nodibinājumi, mikrouzņēmumi, mazie vai vidējie uzņēmumi un to darbinieki dalībai mācībās par iekļaujošas darba vides un diskriminācijas novēršanas jautājumiem. | **P** | Jā / Jā, ar nosacījumu/ Nē | **Vērtējums ir “Jā”, ja**:1. projekta iesniegumā ir aprakstīts, pēc kādiem kritērijiem (nosacījumiem) tiks atlasītas valsts un pašvaldību iestādes, to kapitālsabiedrības un to darbinieki dalībai mācībās par vienlīdzīgu iespēju un nediskriminācijas principu integrēšanu politikas plānošanas, īstenošanas un novērtēšanas procesos. Piemēram, projekta iesniegumā ir minēts, ka:
	* Valsts administrācijas skola organizēs valsts un pašvaldību iestāžu uzaicināšanu dalībai mācību programmās;
	* dalībai mācībās attālināti var pieteikties ikviens politikas plānošanas, īstenošanas un novērtēšanas procesos iesaistītais valsts un pašvaldību iestāžu darbinieks un ka dalībnieku skaits nav ierobežots;
	* ka dalībai klātienes mācībās vienā mācību dalībnieku grupā varēs pieteikties līdz 25 darbinieki, pēc brīvas pieteikšanās principa, kamēr visas vietas konkrētajā mācību dalībnieku grupā tiks aizpildītas;
2. projekta iesniegumā ir aprakstīts, kā tiks noteikta komersanta atbilstība mikro, mazajai un vidējai kategorijai atbilstoši Komisijas regulas Nr.651/2014 I pielikumam un pēc kādiem kritērijiem (nosacījumiem) tiks atlasītas biedrības, nodibinājumi, mikrouzņēmumi, mazie vai vidējie uzņēmumi un to darbinieki dalībai mācībās par iekļaujošas darba vides un diskriminācijas novēršanas jautājumiem. Piemēram, projekta iesniegumā ir minēts, ka:
	* iepirkuma procedūrā izvēlēts pakalpojuma sniedzējs organizēs biedrību, nodibinājumu, mikrouzņēmumu, mazo vai vidējo uzņēmumu darbinieku atlasi, gan individuāli uzrunājot biedrības, nodibinājumus, mikrouzņēmumus, mazos vai vidējos uzņēmumus, gan izplatot informāciju sociālajos tīklos u.c. Tāpat paredzēts, ka primāri dalībai mācībās tiks atlasīti tie biedrību, nodibinājumu, mikrouzņēmumu, mazo vai vidējo uzņēmumu darbinieki, kuriem nav zināšanu vai ir fragmentāras zināšanas par nediskriminācijas jautājumiem (tiks izvērtētas pieteikšanās anketas);
	* dalībai klātienes mācībās pēc veiktās dalībnieku atlases varēs pieteikties līdz 20 darbinieki vienā mācību grupā, kamēr tiek sasniegts pasākumā noteiktais specifiskais rezultāta rādītājs, t.i., mācībās iesaistītas indikatīvi 500 biedrības, nodibinājumi, mikrouzņēmumi, mazie vai vidējie uzņēmumi un 1500 to darbinieki.

Ja projekta iesniegums neatbilst minētajām prasībām, **vērtējums ir “Jā, ar nosacījumu”** un izvirza atbilstošus nosacījumus projekta iesnieguma precizēšanai. **Vērtējums ir “Nē”,** ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.2. | Projekta iesniegumā aprakstīts teritoriālais griezums/ reģionālais pārklājums mācību programmas par iekļaujošas darba vides un diskriminācijas novēršanas jautājumiem īstenošanai. | **P** | Jā / Jā, ar nosacījumu/ Nē | **Vērtējums ir “Jā”,** ja projekta iesniegumā ietvertā informācija liecina, ka mācību programma par iekļaujošas darba vides un diskriminācijas novēršanas jautājumiem tiks īstenota kā Rīgā, tā arī citur Latvijā, lai paaugstinātu profesionālo veiktspēju darba devējiem un to darbiniekiem arī Latvijas reģionos ārpus Rīgas, kā arī norādīts attiecīgs teritoriālais griezums/ reģionālais pārklājums, plānotās mācību programmas īstenošanas indikatīvā regularitāte un īstenošanas vietas, mērķauditorijas informēšanas (piesaistes) veids dalībai mācībās, provizoriskais dalībnieku skaits Rīgā un reģionos. No projekta iesniegumā iekļautā apraksta jāizriet, ka mācību programmas īstenošana reģionos tiks nodrošināta ar tādu pašu kvalitāti un efektivitāti kā Rīgā.Ja projekta iesniegums neatbilst minētajām prasībām, **vērtējums ir “Jā, ar nosacījumu”** un izvirza atbilstošus nosacījumus projekta iesnieguma precizēšanai. **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.3. | Projekta iesniegumā ir aprakstīti izvērtējuma par darba samaksas atšķirībām starp sievietēm un vīriešiem veikšanas būtiskākie aspekti un izmēģinājumprojekta darba samaksas atšķirību starp sievietēm un vīriešiem mazināšanai īstenošanas pamatprincipi un nosacījumi. | **P** | Jā / Jā, ar nosacījumu/ Nē | **Vērtējums ir “Jā”**, ja:1. projekta iesniegumā ietverta informācija par būtiskākajiem aspektiem, ko būtu jāietver izvērtējumā par darba samaksas atšķirībām starp sievietēm un vīriešiem, lai novērtētu esošo situāciju dažādās valsts un pašvaldību, un kapitālsabiedrību un privātā sektora institūcijās. Tāpat projekta iesniegumā ir norādīts, ka izvērtējumā tiks ietverta arī ārvalstu pieredze, tostarp labā prakse un pieejas darba samaksas caurskatāmības un pārredzamības principu piemērošanai, kā arī izvērtētas iespējas piedāvāt Latvijas situācijai piemērotus risinājumus darba samaksas atšķirību starp sievietēm un vīriešiem mazināšanai;
2. projekta iesniegumā ir aprakstīti nosacījumi (kritēriji), pēc kuriem tiks izvēlētas izmēģinājumprojektā iesaistītās vismaz 2 valsts un pašvaldību iestādes un to kapitālsabiedrības un 2 biedrības, nodibinājumi, mikrouzņēmumi, mazie vai vidējie uzņēmumi un to darbinieki. Piemēram, projekta iesniegumā ir minēts, ka izmēģinājumprojektā tiks iesaistītas organizācijas, kurās jau ir veikti pasākumi, kas ir vērsti uz darba samaksas atšķirību mazināšanu starp sievietēm un vīriešiem. Tāpat projekta iesniegumā aprakstīti izmēģinājumprojekta īstenošanas organizatoriskie aspekti, rezultātu novērtēšana, rekomendāciju sniegšana u.tml.

Ja projekta iesniegums neatbilst minētajām prasībām, **vērtējums ir “Jā, ar nosacījumu”,** izvirza atbilstošus nosacījumus. **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.4. | Projektā paredzēts nodrošināt projekta darbību un rezultātu labu pārvaldību. | **P** | Jā / Jā, ar nosacījumu/ Nē | **Vērtējums ir “Jā”**, ja projekta iesniegumā ir aprakstīts mehānisms projekta ietvaros izstrādāto mācību programmu, digitālās rokasgrāmatas, metodisko materiālu, izvērtējuma un rīcības modeļa darba samaksas atšķirību starp sievietēm un vīriešiem mazināšanai nodevumu satura un kvalitātes kontroles, kā arī īstenoto izpratnes veicināšanas un izglītojošos pasākumu kvalitātes kontroles nodrošināšanai.Ja projekta iesniegums neatbilst minētajām prasībām, **vērtējums ir “Jā, ar nosacījumu”** un izvirza atbilstošus nosacījumus projekta iesnieguma precizēšanai. **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.5. | Projektā paredzēta sociāli atbildīga publiskā iepirkuma un inovatīva publiskā iepirkuma piemērošana. | **P** | Jā / Jā, ar nosacījumu/ Nē | **Vērtējums ir “Jā”**, ja projekta iesniegumā ir aprakstīts, kādiem iepirkumiem projektā paredzēts piemērot sociāli atbildīgu un inovatīvu publisko iepirkumu saskaņā ar Iepirkumu uzraudzības biroja (turpmāk – IUB) sagatavoto informāciju par minētajiem iepirkumiem, kā arī Latvijas Sociālās uzņēmējdarbības asociācijas izstrādātajām “Vadlīnijām sociāli atbildīga publiskā iepirkuma īstenošanai”.Projekta iesniegumā ir sniegta informācija, ka visi publiskie iepirkumi, kur tas ir attiecināms, tiks veikti sociāli atbildīgā veidā – pērkot ētiski ražotus, produktus un pakalpojumus un izmantojot publiskās iepirkumu procedūras (priviliģētais iepirkums), lai radītu darbvietas, pienācīgus darba apstākļus, sekmētu sociālo un profesionālo iekļautību, kā arī veicinātu labākus darba nosacījumus cilvēkiem ar invaliditāti un nelabvēlīgā situācijā esošiem cilvēkiem (piemēram, pasākumu rīkošanai nolikumā tiks paredzēta prasība par telpu un satura piekļūstamību, ēdināšanas pakalpojuma nodrošināšanai tiks piesaistīts sociālais uzņēmums, kurš nodarbina cilvēkus ar invaliditāti u.c.).Projekta iesniegumā ir sniegta informācija, ka iepirkumi, kur tas ir attiecināms, sekmēs jaunu vai būtiski uzlabotu preču vai pakalpojumu procesu radīšanu ar mērķi atrisināt sabiedrībai aktuālus jautājumus un veicināt uzņēmumu ieguldījumus attīstībā un inovācijā.IUB sagatavotā informācija par sociāli atbildīgu publisko iepirkumu pieejama: [*https://www.iub.gov.lv/lv/socialais-iepirkums*](https://www.iub.gov.lv/lv/socialais-iepirkums)*;*Vadlīnijas sociāli atbildīga publiskā iepirkuma īstenošanai pieejamas: [*https://www.iub.gov.lv/lv/media/658/download*](https://www.iub.gov.lv/lv/media/658/download)*;* Ārvalstu prakses apkopojums; pieejams: [*https://www.iub.gov.lv/lv/media/877/download*](https://www.iub.gov.lv/lv/media/877/download)*;* IUB sagatavotā informācija par Inovatīvo publisko iepirkumu pieejama: [*https://www.iub.gov.lv/lv/inovativais-iepirkums?utm\_source=https%3A%2F%2Fwww.google.com%2F*](https://www.iub.gov.lv/lv/inovativais-iepirkums?utm_source=https%3A%2F%2Fwww.google.com%2F)*.*Ja projekta iesniegums neatbilst minētajām prasībām, **vērtējums ir** **“Jā, ar nosacījumu”** un izvirza atbilstošus nosacījumus projekta iesnieguma precizēšanai. **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.6. | Projektā ir paredzētas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu. | **P** | Jā / Jā, ar nosacījumu/ Nē | **Vērtējums ir “Jā”**, ja projekta iesniegumā ir norādītas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” ievērošanu, t.i.: 1. tiek paredzētas **vismaz piecas** **vispārīgās darbības**, kas attiecas uz projekta vadību un īstenošanu un kas kopumā veicina vienlīdzīgas iespējas un pamattiesību ievērošanu, piemēram:

**Projekta vadības un īstenošanas personāls:*** projekta vadības un īstenošanas personālam tiks piedāvāts elastīgais vai attālinātais darbs personām, kuru aprūpē ir ģimenes locekļi (pieaugušie un/vai bērni);
* pēc nepieciešamības darba vietā tiks izveidota bērnu uzraudzības telpa ar aprīkotu darbstaciju;
* projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas — neatkarīgi no personas rases, ādas krāsas, dzimuma, vecuma, invaliditātes, reliģiskās, politiskās vai citas pārliecības, nacionālās vai sociālās izcelsmes, mantiskā vai ģimenes stāvokļa, seksuālās orientācijas vai citiem apstākļiem;
* sievietēm un vīriešiem tiks nodrošināta vienāda samaksa par vienādas vērtības darbu (*t.sk. piemērota vienlīdzīgas bonusu sistēma, veselības apdrošināšana u.c*.)

**Komunikācijas un publicitātes pasākumi:** * īstenojot projekta komunikācijas aktivitātes, tiks izvēlēta valoda un vizuālie tēli, kas mazina diskrimināciju un stereotipu veidošanos (*skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”,* [*https://www.lm.gov.lv/lv/media/18838/download?attachment*](https://www.lm.gov.lv/lv/media/18838/download?attachment)*);*
* nodrošinot informāciju publiskajā telpā, t.sk. tīmeklī, tiks nodrošināts, ka to saturs ir piekļūstams cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (*skat. VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)”* [*https://pieklustamiba.varam.gov.lv/*](https://pieklustamiba.varam.gov.lv/) *);*
* sabiedrības informēšanas kampaņu un pasākumu saturs tiks rūpīgi izvērtēts, lai novērstu jebkādas aizskarošas vai aizspriedumus uzturošas informācijas izplatīšanu sabiedrībai;
* cieņas aizskaršanas un naida runas, naida kurināšanas digitālajā vidē mazināšanai, veicot ierakstus sociālajos tīklos, gatavojot preses relīzes, izstrādājot infografikas un citus vizuālos materiālus, īstenojot informatīvas kampaņas vai jebkādas citas komunikācijas aktivitātes, pēc iespējas tiks veicināta sabiedrības izglītošana, iecietība un stereotipu mazināšana par dažādām cilvēku grupām;
* tiks nodrošināts, ka pamatinformācija projekta tīmekļa vietnē ir pieejama vieglā valodā, piemēram, informācija par projekta mērķi, mērķa grupām un galvenajām atbalstāmajām darbībām. Teksta informatīvajam apjomam vieglajā valodā ir jābūt līdzvērtīgam informācijai latviešu valodā (Vieglās valodas aģentūra: [www.vieglavaloda.lv](http://www.vieglavaloda.lv));
* projekta tīmekļa vietnē tiks norādīta informācija par projekta darbību īstenošanas vietas piekļūstamību cilvēkiem ar invaliditāti un funkcionāliem traucējumiem, vecākiem ar maziem bērniem un senioriem;
1. tiek paredzētas **vismaz trīs specifiskās darbības**, kas īpaši veicina vienlīdzīgas iespējas, iekļaušanu, nediskrimināciju un pamattiesību ievērošanu, piemēram:
* mācību programmu un metodisko materiālu saturs tiks veidots, ievērojot dzimumu līdztiesības un nediskriminācijas principus, īpašu uzmanību veltot sabiedrībā valdošo stereotipu par dzimumu lomu sadalījumu, vecumu, invaliditāti, etnisko piederību u.c. pazīmēm izskaušanai un nepieļaujot stereotipiskus attēlojumus mācību materiālos;
* tiks nodrošinātas dzimumu līdztiesības ekspertu un ekspertu vienlīdzīgu iespēju jautājumos konsultācijas mācību materiālu satura izvērtēšanai no dzimumu līdztiesības un vienlīdzīgu iespēju viedokļa;
* semināru, mācību, darbnīcu un konferenču saturā tiks integrēti vienlīdzīgu iespēju, nediskriminācijas un pamattiesību jautājumi;
* mācību programmas tiks izstrādātas un pasniegtas piekļūstamos formātos (t.sk. audiāli un elektroniski), piemēram, ar burtu palielinājuma iespēju personām ar invaliditāti un senioriem;
* pasākumu norises vietai tiks izmantotas tikai piekļūstamas telpas vai arī tiks nodrošināta tehnisko risinājumu noma (piemēram, pārvietojamais panduss, pacēlājs u.c.);
* publicitātes un komunikācijas pasākumos tiks nodrošināti zīmju valodas tulka, vieglās valodas tulkošanas, reāllaika transkripcijas, subtitru, pakalpojumi;
* tiks nodrošināts bērnu uzraudzības pakalpojums mācību dalībniekiem mācību norises vietās, kas dos vienlīdzīgas iespējas piedalīties mācībās vecākiem, kuri aprūpē mazus bērnus.

3. ir paredzēti četri horizontālā principa “Vienlīdzība, iekļaušana, nediskriminācija un pamattiesību ievērošana” rādītāji:* personu skaits, kuras ir piedalījušās mācību programmās, kurās ir integrēti dzimumu līdztiesības, personu ar invaliditāti vienlīdzīgu iespēju, vecuma nediskriminācijas, pamattiesību, etniskās un citas piederības jautājumi, tostarp par to tiesiskajiem un praktiskajiem aspektiem;
* konsultatīva rakstura pasākumu skaits par dzimumu līdztiesības, personu ar invaliditāti vienlīdzīgu iespēju, vecuma nediskriminācijas, pamattiesību, etniskās un citas piederības jautājumiem;
* izstrādāto vai pilnveidoto stratēģiju, izglītības programmu, metodisko līdzekļu, vadlīniju, mācību līdzekļu, tai skaitā digitālo, skaits, kuros integrēti jautājumi par dzimumu līdztiesību, personu ar invaliditāti vienlīdzīgām iespējām, diskriminācijas novēršanu vecuma , etniskās piederības un citu iemeslu dēļ, kā arī pamattiesību jautājumi
* bērnu uzraudzības pakalpojumu saņēmušo to personu skaits, kas piedalās mācībās vai projekta aktivitātēs.

Projekta iesniegumā informācija, kur vien tas ir iespējams, ir sniegta dalījumā pēc dzimuma, vecuma, invaliditātes veida, rases un etniskās izcelsmes, u.c., piemēram, sniedzot statistikas datus par mērķa grupām, projekta darbības jomu, problēmas un situācijas raksturojumā, projekta personālu.**Kritērija vērtēšanā izmanto**: 1) LM Horizontālā principa “Vienlīdzība, iekļaušana, nediskriminācija un pamattiesību ievērošana” īstenošanas un uzraudzības metodiku (2021-2027); [*https://www.lm.gov.lv/lv/metodiskie-materiali*](https://www.lm.gov.lv/lv/metodiskie-materiali)*;*2) Labklājības ministrijas metodisko materiālu “Ieteikumi diskrimināciju un stereotipus mazinošai komunikācijai ar sabiedrību”, [*https://www.lm.gov.lv/lv/metodiskie-materiali*](https://www.lm.gov.lv/lv/metodiskie-materiali)*;* 2) LM metodisko materiālu sociālo pakalpojumu sniedzējiem “Vides un pakalpojumu piekļūstamība” [*https://www.lm.gov.lv/lv/metodiskie-materiali*](https://www.lm.gov.lv/lv/metodiskie-materiali)*;*3) LM vides un informācijas piekļūstamības pašnovērtējuma metodiku [*https://www.lm.gov.lv/lv/vides-pieejamibas-pasnovertejums-2020*](https://www.lm.gov.lv/lv/vides-pieejamibas-pasnovertejums-2020)*;* 4) VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” [*https://pieklustamiba.varam.gov.lv/*](https://pieklustamiba.varam.gov.lv/)*;*5) informāciju par horizontālo principu un vienlīdzīgām iespējām LM tīmekļa vietnē sadaļā “Horizontālais princips “Vienlīdzīgas iespējas”: [*https://www.lm.gov.lv/lv/metodiskie-materiali*](https://www.lm.gov.lv/lv/metodiskie-materiali)*.* Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus projekta iesnieguma precizēšanai. **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |

\*P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā.

1. Vērtēšanas kritēriji apstiprināti Eiropas Savienības fondu uzraudzības komitejā 2023. gada 22. martā (Vienotie kritēriji un vienotie izvēles kritēriji apstiprināti kopā ar vadošās iestādes izstrādāto Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodiku 2021.–2027.gadam). [↑](#footnote-ref-2)
2. Kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu vai noraidīšanu, ievērojot nolikumā noteikto. [↑](#footnote-ref-3)
3. Eiropas Sociālā fonda Plus, Eiropas Reģionālās attīstības fonda, Kohēzijas fonda, Taisnīgas pārkārtošanās fonda [↑](#footnote-ref-4)
4. Tirgus izpēte var notikt dažādos veidos, piemēram, izsūtot e-pastus potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-5)
5. Eiropas Parlamenta un Padomes 2021.gada 24.jūnija regula 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai; <https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN> [↑](#footnote-ref-6)
6. Vizuālās identitātes prasības un paraugi iekļauti Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās. Pieejamas: https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas [↑](#footnote-ref-7)